**Același început**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Același început

Hai să-ți dau iubito, stele de pe cer,

una câte una să ți le-așez șirag

să piară în mine pustiul efemer,

o veșnicie, să-mi strălucești cu drag!

Hai să-ți dau iubito, legănări de ape,

foșnete de frunze în adieri de vânt,

ne fie veșnicia lângă noi, aproape,

ne fie frumusețea, al vieții legământ!

Hai să-ți dau iubito, un sărut, fierbinte,

când vei purta șiragul de stele de pe cer,

foșnetul de frunze îți va cânta, cuminte

și va pieri în mine, pustiul efemer!

Timpul meu iubito, aproape a trecut,

și voi trăi iubito, de-acuma, mai încet,

dar voi trăi cu tine, același început

ca fiecare clipă cu tine, s-o repet!